རྒྱབ་ཤ་དཀར་པོ་ནས་བསྟན་རྒྱུར།རྒྱལ་ཁབ་བདེ་འཇགས་དང་འཕེལ་རྒྱས་འཐབ་ཇུས་གཞིར་བཟུང་ནས།ལོ་རྒྱུས་དུས་སྐབས་གསར་བའི་གནས་བབ་ཀྱི་འོས་འགན་དང་བླང་བྱར་གོམས་པ།ཧུར་ཐག་གིས་དམག་དོན་འཐབ་ཇུས་བྱེད་ཕྱོགས་འགོག་སྲུང་ལག་བསྟར་རྒྱུན་འཁྱོངས།དུས་ཀྱི་འགྲོས་དང་བསྟུན་ཏེ་དམག་དོན་འཐབ་ཇུས་མཛུབ་སྟོན་ལ་ཤུགས་སྣོན།སྔར་བས་འཐབ་ཇུས་མིག་རྒྱ་ཇེ་ཡངས།འཐབ་ཇུས་བསམ་བློ་གསར་བརྗེ།མཛུབ་སྟོན་སྙིང་བོ་མདུན་སྤོ།ཁྱོན་ཡོངས་ནས་དམག་གྲབས་དང་དམག་བསྡུར།བདག་དབང་སྲུང་སྐྱོང་དང་སྤྱི་ཚོགས་བརྟན་ལྷིང་སྲུང་སྐྱོང་།འཇིགས་སྣང་སྐུལ་བ་དང་དམག་འཁྲུག་དངོས།དམག་འཁྲུག་འགུལ་སྐྱོད་དང་ཞི་བདེ་དུས་སྐབས་ཀྱི་དམག་དོན་སྟོབས་ཤུགས་བཀོལ་སྤྱོད་བཅས་ཇུས་འགོད་བྱེད་པ།རྒྱུན་རིང་བའི་ཇུས་གཉེར་ལ་མཐོང་ཆེན་པོ་དང་།ཕན་ཡོད་གནས་བབ་འཛུགས་སྐྲུན།ཚོད་འཛིན་ཉམས་ཉེན་ཕྱོགས་བསྡུས།མཐའ་གཅིག་ཏུ་བཀག་སྡོམ་དང་དམག་ལས་རྒྱལ་བ་བཅས་བྱེད་པ།རྒྱབ་ཤ་དཀར་བོར་ནན་བཤད་བྱས་དོན།དམག་དོན་འཐབ་འཁྲུག་གྲ་སྒྲིག་རྨང་གཞི་ནི་ཆ་འཕྲིན་ཅན་གྱི་དམག་འཁྲུག་ཆ་ཤས་སྟེང་འཇོག་དགོས།མཚོ་ཐོག་དམག་དོན་འཐབ་འཁྲུག་དང་དམག་དོན་འཐབ་འཁྲུག་གྲ་སྒྲིག་འབུར་དུ་ཐོན་པ་དང་།ནུས་ལྡན་གྱིས་གལ་འགངས་ཆེ་བའི་ཉམས་ཉེན་ཚོད་འཛིན།མཐུད་འབྲེལ་ཚུར་སྣང་ལ་འོས་འཚམ་གྱིས་གདོང་གཏད་པ་དང་།མཐའ་གཅིག་ཏུ་རྒྱལ་ཁབ་ཀྱི་མངའ་ཁོངས་བདག་དབང་དང་གཅིག་གྱུར།བདེ་འཇགས་སྲུང་སྐྱོང་བཅས་བྱེད་པ།